ET Euroopa Liidu Teataja C 289/15

Teade Hiina Rahvavabariigist pärit jalgrataste impordi suhtes kehtestatud dumpinguvastase tollimaksu Hiina Rahvavabariigist pärit teatavate jalgrattaosade impordile laiendamise läbivaatamise algatamise kohta

(2006/C 289/04)

Komisjonil on piisavalt tõendeid, et algatada läbivaatamine vastavalt määruse (EÜ) nr 384/96 (kaitse kohta dumpinguhinnaga impordi eest riikidest, mis ei ole Euroopa Ühenduse liikmed, edaspidi “algmäärus”, (1) viimati muudetud määrusega (EÜ) nr 2117/2005 (2)) artikli 13 lõikele 4 ja artikli 11 lõikele 3.

1. Toode

Vaatlusaluseks tooteks on olulised jalgrattaosad:

— värvitud või anodeeritud või poleeritud ja/või lakitud jalgrattaraamid, mida praegu klassifitseeritakse CN-koodi ex 8714 91 10 alla,

— värvitud või anodeeritud või poleeritud ja/või lakitud esikahvlid, mida praegu klassifitseeritakse CN-koodi ex 8714 91 30 alla,

— käiguvahetusmehhanismid, mida praegu klassifitseeritakse CN-koodi 8714 99 50 alla,

— väntmehhanismid, mida praegu klassifitseeritakse CN-koodi 8714 96 30 alla,

— vabajooksu ketirattad, mida praegu klassifitseeritakse CN-koodi 8714 93 90 alla, komplektis või mitte,

— muud pidurid, mida praegu klassifitseeritakse CN-koodi 8714 94 30 alla,

— pidurikangid, mida praegu klassifitseeritakse CN-koodi 8714 94 90 alla, komplektis või mitte,

— täiskomplektsed rattad koos sisekummide, väliskummide ja ketiratastega või ilma, mida praegu klassifitseeritakse CN-koodi 8714 99 90 alla, ja

— juhtrauad, mida praegu klassifitseeritakse CN-koodi 8714 99 10 alla, koos varre, piduri- ja/või käigukangidega või ilma,

mis on pärit Hiina Rahvavabariigist (edaspidi “vaatlusalune toode”). Kõnealused CN-koodid on esitatud üksnes teavitamise eesmärgil.

2. Kehtivad meetmed

Praegu jõusolev meede on lõplik dumpinguvastane tollimaks Hiina Rahvavabariigist pärit jalgrataste impordi suhtes, mis on kehtestatud määrusega (EMÜ) nr 2474/93 (3) ja mis on säilitatud määrusega (EÜ) 1524/2000 (4) ning mida on laiendatud nõukogu määrusega (EÜ) nr 71/97 (5) teatavate Hiina Rahvavabariigist pärit jalgrattaosade impordi suhtes.

Meetme laiendamine teatavate Hiina Rahvavabariigist pärit jalgrattaosade impordi suhtes tulenes uurimisest, milles käsitleti määrusega (EMÜ) nr 2474/93 kehtestatud dumpinguvastasest tollimaksust väidetavat kõrvalehoidmist, kasutades jalgrataste kokkupanemiseks ühenduses Hiinast pärit jalgrattaosi. Uurimises leiti, et toimub kõrvalehoidmine ning Hiinast pärit jalgrataste impordi suhtes kehtivaid meetmeid laiendati jalgrattaosade impordile sellest riigist (edaspidi “laiendatud meetmed”).

3. Läbivaatamise põhjused

Pärast meetmete laiendamist jalgrattaosade impordile on komisjon võimaldanud vabastamist laiendatud meetmete kohaldamisest paljudele ühenduses asuvatele äriühingutele. Komisjon saab jätkuvalt taotlusi vabastuse saamiseks laiendatud meetmete kohaldamisest ning vabastust taotlevate isikute arv on hetkel märkimisväärne. Samas ei ole äriühingute puhul, kellele on vabastust võimaldatud, selgeid viiteid kõrvalehoidmise kohta.

Lisaks on komisjonil piisavalt esmapilgul usutavaid tõendeid, et kui jalgrataste suhtes kehtivate meetmete laiendamine jalgrattaosade suhtes lõpetada, siis kõrvalehoidmine ei jätku ega kordu.

4. Menetlus

Pärast nõuandekomiteega konsulteerimist leiab komisjon, et on piisavalt tõendusmaterjali teatavate jalgrattaosade impordile laiendatud meetmete läbivaatamise algatamiseks, ning algatab käesolevaga läbivaatamise kooskõlas algmääruse artikli 13 lõikega 4 ja artikli 11 lõikega 3.

Uurimisega hinnatakse vajadust jätkata Hiinast pärit jalgrataste suhtes kehtestatud meetmete laiendamist ka teatavate Hiinast pärit jalgrattaosade suhtes.

a) Väljavõtteline uuring

i) Ühenduse tootjate/jalgrataste kokkupanijate väljavõtteline uuring

Pidades silmas käesolevasse läbivaatamise uuringusse kaasatud isikute ilmselt suurt arvu, võib komisjon otsustada kohaldada väljavõttelist uuringut kooskõlas algmääruse artikliga 17.

Selleks et komisjon saaks moodustada valimi, palutakse kõikidel ühenduse tootjatel/jalgrataste kokkupanijatel (6) esitada oma äriühingu või äriühingute kohta käesoleva teate punkti 5 alapunkti b alapunktis i sätestatud tähtaja jooksul järgmine teave:

— nimi, aadress, e-posti aadress, telefoni- ja faksinumbrid ning kontaktisik,

— äriühingu kogukäive eurodes kalendriaastatel 2003, 2004, 2005 ja ajavahemikul 1. oktoober 2005 — 30. september 2006,

— ühenduse turul kõigi jalgrataste müügist tulenev äriühingu kogukäive eurodes kalendriaastatel 2003, 2004, 2005 ja ajavahemikul 1. oktoober 2005 — 30. september 2006,

— äriühingu enda poolt ühenduses kokku pandud ja ühenduse turul müüdud jalgrataste müügist tulenev kogukäive eurodes kalendriaastatel 2003, 2004, 2005 ja ajavahemikul 1. oktoober 2005 — 30. september 2006,

— ühenduse turul jalgrattaosade müügist tulenev äriühingu kogukäive eurodes kalendriaastatel 2003, 2004, 2005 ja ajavahemikul 1. oktoober 2005 — 30. september 2006,

— kõigi ühenduse turul müüdud jalgrataste maht ühikutes kalendriaastatel 2003, 2004, 2005 ja ajavahemikul 1. oktoober 2005 — 30. september 2006,

— kõigi ühenduses äriühingu enda poolt kokku pandud jalgrataste maht ühikutes kalendriaastatel 2003, 2004, 2005 ja ajavahemikul 1. oktoober 2005 — 30. september 2006,

— äriühingu toodetud jalgrattaosade kogumaksumus eurodes kalendriaastatel 2003, 2004, 2005 ja ajavahemikul 1. oktoober 2005 — 30. september 2006,

— äriühingu imporditud või ostetud Hiina päritolu jalgrattaosade koguväärtus eurodes kalendriaastatel 2003, 2004, 2005 ja ajavahemikul 1. oktoober 2005 — 30. september 2006,

— äriühingu imporditud või ostetud muudest riikidest kui Hiina pärit jalgrattaosade koguväärtus eurodes kalendriaastatel 2003, 2004, 2005 ja ajavahemikul 1. oktoober 2005 — 30. september 2006,

— äriühingu poolt jalgrataste kokkupanekuks kasutatavate punktis 1 nimetatud oluliste jalgrattaosade maht ühikutes kalendriaastatel 2003, 2004, 2005 ja ajavahemikul 1. oktoober 2005 — 30. september 2006,

— äriühingu otsesed jalgrataste tootmise/kokkupanemise kogukulud eurodes (otsesed tööjõu- ja tootmiskulud) kalendriaastatel 2003, 2004, 2005 ja ajavahemikul 1. oktoober 2005 — 30. september 2006,

— kõigi jalgrataste ja vaatlusaluse toote tootmisse ja/või müüki kaasatud seotud äriühingute (7) nimed ja täpsed tegevusalad,

— mis tahes muu asjakohane teave, mis võib aidata komisjoni valimi moodustamisel.

— eespool kirjeldatud teabe esitamisega nõustub äriühing oma võimaliku kaasamisega valimisse. Kui äriühing valitakse valimisse, peab ta vastama küsimustikule ning olema nõus vastuste kontrollimisega kohapeal. Kui äriühing märgib, et ei ole võimaliku valimisse kaasamisega nõus, loetakse see uurimise raames koostööst hoidumiseks. Koostööst hoidumise tagajärgi kirjeldatakse punktis 7.

(ii) Valimi lõplik moodustamine

Kõik huvitatud isikud, kes soovivad esitada mis tahes asjakohast teavet seoses valimi moodustamisega, peavad seda tegema punkti 5 alapunkti b alapunktis ii sätestatud tähtaja jooksul.

Komisjon moodustab lõpliku valimi pärast konsulteerimist asjaomaste isikutega, kes on väljendanud oma valmisolekut kuuluda valimisse.

Valimisse kuuluvad äriühingud peavad vastama küsimustikule punkti 5 alapunkti b alapunktis iii sätestatud tähtaja jooksul ning tegema uurimise raames koostööd.

Kui ei tehta piisavat koostööd, võib komisjon vastavalt algmääruse artikli 17 lõikele 4 ja artiklile 18 teha oma järeldused kättesaadavate faktide põhjal. Nagu on selgitatud punktis 7, võib kättesaadavatel faktidel põhinev järeldus olla asjaomase isiku jaoks ebasoodsam.

b) Küsimustikud

Selleks, et saada uurimise jaoks vajalikku teavet, saadab komisjon küsimustikud valimisse kuuluvatele ühenduse tootjatele/jalgrataste kokkupanijatele. Kõnealune teave ja tõendusmaterjalid peavad komisjonini jõudma punkti 5 alapunkti b alapunktis iii sätestatud tähtaja jooksul.

c) Teabe kogumine ja huvitatud isikute ärakuulamine

Kõigil huvitatud isikutel palutakse teha teatavaks oma seisukohad, esitada küsimustikuga mitte hõlmatud teavet ja tõendusmaterjali. Kõnealune teave ja täiendavad tõendid peavad komisjonini jõudma punkti 5 alapunkti a alapunktis i sätestatud tähtaja jooksul.

Komisjon võib huvitatud isikud ära kuulata, kui nad esitavad selleks konkreetsed põhjused. Ärakuulamise taotlus tuleb esitada punkti 5 alapunkti a alapunktis ii sätestatud tähtaja jooksul.

5. Tähtajad

a) Üldtähtajad

i) Endast teatamine, küsimustikule vastuste esitamine ja mis tahes muu teabe andmine

Kõik huvitatud isikud, kes soovivad, et nende märkusi uurimise käigus arvesse võetaks, peavad endast komisjonile teatama ning esitama oma seisukohad ja küsimustiku vastused või mis tahes muu teabe 40 päeva jooksul pärast käesoleva teadaande avaldamist Euroopa Liidu Teatajas, kui ei ole sätestatud teisiti. Juhitakse tähelepanu asjaolule, et enamiku algmääruses sätestatud menetlusõiguste kasutamine sõltub sellest, kas isik on endast eespool nimetatud ajavahemiku jooksul teatanud.

Valimisse kuuluvad äriühingud peavad esitama küsimustiku vastused punkti 6 alapunkti b alapunktis iii sätestatud tähtaja jooksul.

ii) Ärakuulamised

Samuti võivad kõik huvitatud isikud sama 40päevase tähtaja jooksul taotleda komisjonilt ärakuulamist.

b) Eritähtaeg väljavõttelise uuringu puhul

i) Punkti 4 alapunkti a alapunktis i nimetatud teave peab jõudma komisjoni 15 päeva jooksul pärast käesoleva teate avaldamist Euroopa Liidu Teatajas, kuna komisjon kavatseb valimi lõpliku moodustamise asjus konsulteerida valimisse kuulumiseks soovi avaldanud isikutega 21 päeva jooksul pärast käesoleva teate avaldamist Euroopa Liidu Teatajas.

ii) Kogu muu valimi moodustamiseks oluline teave, millele on osutatud punkti 4 alapunkti a alapunktis ii, peab laekuma komisjonile 21 päeva jooksul pärast käesoleva teate avaldamist Euroopa Liidu Teatajas.

iii) Komisjon peab saama valimisse kuuluvate isikute vastused küsimustikele 37 päeva jooksul alates kuupäevast, mil teatati nende valimisse kuulumisest.

6. Kirjalikud pöördumised, küsimustiku vastused ja kirjavahetus

Kõik huvitatud isikute pöördumised ja taotlused tuleb esitada kirjalikult (mitte elektroonilisel kujul, kui ei ole sätestatud teisiti) ning need peavad sisaldama huvitatud isiku nime, aadressi, e-posti aadressi, telefoni- ja faksinumbrit. Kõik kirjalikud pöördumised, sealhulgas käesolevas teates nõutud teave, küsimustiku vastused ja kirjavahetus, mille huvitatud isikud saadavad konfidentsiaalsena, peavad olema märgistatud sõnaga “Limited” (8) ning vastavalt algmääruse artikli 19 lõikele 2 peab nendega olema kaasas mittekonfidentsiaalne versioon, millel on märge “FOR INSPECTION BY INTERESTED PARTIES”.

Komisjoni postiaadress:

European Commission Directorate General for Trade Directorate B Office: J-79 — 5/16 B-1049 Brussels Faks (32-2) 295 65 05.

7. Koostööst hoidumine

Kui huvitatud isik ei võimalda juurdepääsu vajalikule teabele või ei esita seda ettenähtud tähtaja jooksul või takistab uurimist märkimisväärselt, võib vastavalt algmääruse artiklile 18 teha nii negatiivsed kui ka positiivsed järeldused kättesaadavate faktide põhjal.

Juhul kui tollimaksust vabastatud isikud või uurimise all olevad isikud ei esita punkti 4 alapunki a alapunktis i ja vajadusel punkti 5 alapunkti a alapunktis i nõutud teavet õigeaegselt, siis võib nende suhtes kohaldada komisjoni 20. jaanuari 1997. aasta määruse (EÜ) nr 88/97 (9) artikli 10 sätteid, mis käsitlevad tollimaksust vabastamise tühistamist ja sama määruse artikli 7 lõiget 4.

Kui selgub, et huvitatud isik on esitanud ebaõiget või eksitavat teavet, jäetakse selline teave arvesse võtmata — sel juhul võib vastavalt algmääruse artiklile 18 toetuda kättesaadavatele andmetele. Kui huvitatud isik ei tee koostööd või teeb seda üksnes osaliselt ja kasutatakse kättesaadavaid andmeid, võib tulemus olla asjaomasele isikule ebasoodsam, kui see oleks olnud tema koostöö korral.

8. Uurimise ajakava

Vastavalt algmääruse artikli 11 lõikele 5 viiakse uurimine lõpule 15 kuu jooksul pärast käesoleva teate avaldamist Euroopa Liidu Teatajas.

(1) EÜT L 56, 6.3.1996, lk 1.

(2) ELT L 340, 23.12.2005, lk 17.

(3) EÜT L 228, 9.9.1993, lk 1.

(4) EÜT L 175, 14.7.2000, lk 39. Määrust on muudetud nõukogu määrusega (EÜ) nr 1095/2005 (ELT L 183, 14.7.2005, lk 1).

(5) EÜT L 16, 18.1.1997, lk 55.

(6) Nimetatud teabe peavad esitama kõik isikud, kellele on tehtud erand komisjoni 20. jaanuari 1997. aasta määrusest (EÜ) nr 88/97 (EÜT L, 21.1.1997, lk 17) ning uurimisalused isikud vastavalt samala määrusele.

(7) Seotud äriühingute mõistet on selgitatud komisjoni määruse (EMÜ) nr 2454/93 (millega kehtestatakse rakendussätted nõukogu määrusele (EMÜ) nr 2913/92, millega kehtestatakse ühenduse tolliseadustik) artiklis 143 (EÜT L 253, 11.10.1993, lk 1).

(8) See tähendab, et dokument on üksnes sisekasutuseks. Seda kaitstakse vastavalt Euroopa Parlamendi ja nõukogu määruse (EÜ) nr 1049/2001 (üldsuse juurdepääsu kohta Euroopa Parlamendi, nõukogu ja komisjoni dokumentidele, EÜT L 145, 31.5.2001, lk 43) artiklile 4. See on konfidentsiaalne dokument vastavalt algmääruse artiklile 19 ja GATT 1994 VI artikli rakendamist käsitleva WTO lepingu (dumpinguvastane leping) artiklile 6.

(9) EÜT L 17, 21.01.1997, lk 17.